CELEX: 32020D1067
Language: lt
Date: 1594598400000
Title: Tarybos sprendimas (ES) 2020/1067 2020 m. liepos 13 d. dėl Europos Sąjungos ir Šveicarijos Konfederacijos susitarimo pasikeičiant laiškais derybų pagal 1994 m. GATT XXVIII straipsnį dėl Šveicarijos PPO nuolaidų, susijusių su mėsa su prieskoniais, pakeitimo kontekste sudarymo

21.7.2020   
               
               
                  LT
               
               
                  Europos Sąjungos oficialusis leidinys
               
               
                  L 233/1
               
            
         TARYBOS SPRENDIMAS (ES) 2020/1067
         2020 m. liepos 13 d.
         dėl Europos Sąjungos ir Šveicarijos Konfederacijos susitarimo pasikeičiant laiškais derybų pagal 1994 m. GATT XXVIII straipsnį dėl Šveicarijos PPO nuolaidų, susijusių su mėsa su prieskoniais, pakeitimo kontekste sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies antros pastraipos a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     laikantis Tarybos sprendimo (ES) 2019/1864 (2), Europos Sąjungos ir Šveicarijos Konfederacijos susitarimas pasikeičiant laiškais derybų pagal 1994 m. GATT XXVIII straipsnį dėl Šveicarijos PPO nuolaidų, susijusių su mėsa su prieskoniais, pakeitimo kontekste (toliau – Susitarimas) buvo pasirašytas 2019 m. gruodžio 9 d. su sąlyga, kad jis bus sudarytas vėliau;
                  
               
                     (2)
                  
                  
                     šis Tarybos sprendimas yra išskirtinai susijęs su Sąjungos prekybos politika ir juo įgyvendinamas susitarimas po derybų pagal 1994 m. GATT XXVIII straipsnį – tai Sąjungos teisė pagal Pasaulio prekybos organizacijos (toliau – PPO) steigimo sutartį;
                  
               
                     (3)
                  
                  
                     Susitarimas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Šveicarijos Konfederacijos susitarimas pasikeičiant laiškais derybų pagal 1994 m. GATT XXVIII straipsnį dėl Šveicarijos PPO nuolaidų, susijusių su mėsa su prieskoniais, pakeitimo kontekste.
            Susitarimo tekstas pridedamas prie šio sprendimo.
         
         
            2 straipsnis
            Tarybos Pirmininkas Sąjungos vardu pateikia Susitarime numatytą pranešimą. (3)
            
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 13 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2020 m. birželio 17 d. pritarimas (dar nepaskelbta Oficialiajame leidinyje).
         
            (2)  2019 m. spalio 24 d. Tarybos sprendimas (ES) 2019/1864 dėl Europos Sąjungos ir Šveicarijos Konfederacijos susitarimo pasikeičiant laiškais derybų pagal 1994 m. GATT XXVIII straipsnį dėl Šveicarijos PPO nuolaidų, susijusių su mėsa su prieskoniais, pakeitimo kontekste pasirašymo Sąjungos vardu (OL L 289, 2019 11 8, p. 1).
         
            (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.